અમદાવાદ: બુધવારે યોજાનારી 139મી રથયાત્રાને લઇને શહેર પોલીસનો કાફલો સુસજ્જ બન્યો છે. ત્યારે શહેરમાં કોઇ અનિચ્છીનીય બનાવ ન બને તે માટે થઇને શહેર પોલીસે પણ બંને કોમના લોકોને સાથે રાખી વાદ-સંવાદ કર્યો હતો. આ રથયાત્રા અને રમજાન ઇદનો પર્વ શાંતિપૂર્ણ માહોલમાં સંપન્ન થાય તે માટે થઇને શહેર પોલીસ કમિશનર શિવાનંદ ઝાએ એક પત્રકાર પરિષદ યોજી હતી. જેમાં તેમણે શહેરમાં શાંતિનો માહોલ જળવાઇ રહે તેવી અપીલ કરી હતી.